ટેમ્પો ચાલકોનાં ઍસોસિયેશન દ્વારા ગ્રે કાપડની ડિલિવરી નહિ કરવાનું નક્કી કરતાં કાપડનાં વેપાર ખોરવાયો છે. આજે પણ માર્કેટમાં કામકાજ અટકી પડયું હતું. ફીનિશ્ડ(તૈયાર) કાપડની ડિલિવરી કરતાં મોટા ટેમ્પોએ રાબેતા મુજબ કામ કર્યું હતું. ટેમ્પોચાલક ઍસોસિયેશનનાં પ્રમુખ સંજય પાટીલ કહે છે કે, વેપારીઓ અમને માર્કેટનાં પાર્કિંગ વિસ્તારમાં ફ્રી પાર્કિંગની સુવિધા આપે, જે માર્કેટો પાસે પાર્કિંગની જગ્યા નથી તેઓ પાર્કિંગની વ્યવસ્થા ઊભી કરે અને મનપા દ્વારા પીળા પટ્ટાની અંદર પાર્ક કરેલાં વાહનો સાથે દંડની કાર્યવાહી કરવામાં આવે છે તેને દૂર કરવામાં આવે તેવી ત્રણ માગ છે. 3500થી વધુ ગ્રેની ડિલિવરી કરતાં નાના ટેમ્પો હડતાળમાં જોડાયા છે.